የማርያም ቅዳሴ ገፅ ፭

፳፬ ፤ እናስተውል ።
፳፭ ፤ አንቺን የወደደ  እግዚአብሔር አብ ቅዱስነው ፣ በመኀፀንሽ ያደረ  ወልድ ዋህድም ቅዱስ ነው ፣ ያጸናሽም የጽድቅ  መንፈስ ጰራቅሊጦስ ቅዱስ ነው ።
፳፮ ፤ ተሰጥዎውን መልሱ ።
፳፯ ፤  ቅዱስ ቅዱስ ቅዱስ ፍጹም አሸናፊ  እግዚአብሔር የጌትነትህ ምስጋና በሰማይና በምድር የመላ ነው ። 
፳፰ ፤  ምስጋናን የተመላሽ ድንግል ሆይ በማንና በማንስ ምሳሌ እንመስልሻለን ።  አማኑኤልየማይተረጎም የሥጋን ልብስነት ከአንቺ የለበሳት መሣሪያ ነሽ ። ዝሐውን ከአዳም ጥንተ ሥጋ አደረገ ማጉም ያንቺ ሥጋ ነው ። መወርወሪያውም ቃል እርሱ  ኢየሱስ ክርስቶስ  ነው ። መሕኑም ከልዕልና የወረደ የልዑል  እግዚአብሔር አምሳል ነው ሠሪውም  መንፈስ ቅዱስ ነው ።
፳፱ ፤ ወዮ ይህ ነገር ዕፁብ ድንቅ ነው የቀደሙ አባቶች ከሞት ወደ ሕይወት የተሸጋገሩብሽ ድልድይ ሆይ ከምድር እስከ ሰማይ የምትደርሽ መሰላል ሆይ የፍጥረት ሁሉ መጀመሪያ ባንቺ ታደሰ ።
፴ ፤ ከገነት በተሰደደ ጊዜ ለአዳም ተስፋው አንቺ ነሽ ። በግፍ የተገደለ የአቤል የውሃቱ አንቺ ነሽ ። የሴት ቸርነት አንቺ ነሽ ። የሄኖክም ሥራዎቹ ከክፉ ጥፋት የዳነባት ። የኖህ መርከብ ፣ የሴም ቡራኬ ዕድል ፈንታውም አንቺ ነሽ ።
፴፩ ፤ የአብርሃም እንግድነት የያዕቆብ መሰላል አንቺ ነሽ ። ዮሴፍን የምታረጋጊው አንቺ ነሽ ። 

←ወደ ገፅ ፬
ወደ ገፅ ፮→